Põlev Klooster on Einar Vene maalide läbivamaid kujundeid ning Pirita kloostri maagilised varemed näivad teda peaaegu alati saatvat. Näituse kesksel maalil "Kloostrihaigus"    mastaapne hoone seekord ei leegitse, üksnes akendest kumab punast valgust. Kuid see ei saa olla tegelik, sest kloostrist on püsti ainult müürid. Kas kummalised joontekeerud, mis  täidavad müüride vahesid ja kanduvad üle kiviseinte, ongi vohavad haigusekoed? Kas looklev joon esiplaanil meenutab madu või süütenööri? Kas ülestõstetud purjega paadil, mis paistab müüride taga rannaserval, on keegi tulnud või kavatseb põgeneda?